Vreemde goed gebeur in die middel van die nag in David Walliams se Die Tandeterroris. Wie of wat sit daaragter? | Protea Boekhuis
Vreemde goed gebeur in die middel van die nag in David Walliams se Die Tandeterroris. Wie of wat sit daaragter?
by Protea Boekhuis on Jul 26th, 2017 Tweet
“Lees hierdie boek en vind uit!”
“Walliams is van nature humoristies.”
“Ek is absoluut mal oor David Walliams se boeke. Hulle gaan klassieke werke word.”
Mr Stink (Mnr Stink, 2016), The Boy in the Dress (wat in 2017 as Die seun in die rok by Protea verskyn), Gangsta Granny (Ouma is ’n kroek, 2015) en Billionaire Boy (Boudebiljoenêr, 2016) is aangepas vir Britse televisie. Ratburger (Rotburger, Protea 2015) en Demon Dentist (wat eersdaags as Tandeterroris by Protea verskyn) het albei die National Book Awards Children’s Book of the Year in Brittanje gewen. Dit is geen verrassing dat Walliams in dieselfde asem genoem word as sy held Roald Dahl nie.
Kobus Geldenhuys is bekend vir sy kinderboekvertalings van outeurs soos J.K. Rowling en Roald Dahl. In 2015 het hy die Elsabé Steenbergprys vir vertaalde kinder- en jeugliteratuur in Afrikaans ontvang vir Cressida Cowell se Hoe om jou draak te tem: Hoe om Drakonees te praat (Protea, 2014), en in 2016 is hy met die Alba Bouwerprys vir kinder- en jeugliteratuur bekroon vir sy vertaling van Michael Morpurgo se Hoekom die walvisse gekom het (Protea, 2015). Hy het by geleentheid ook Artes- en Safta-toekennings ontvang, en is verskeie kere benoem vir sy gesinchroniseerde vertalings van TV-reekse en animasiefilms vir die destydse SAUK-oorklankingsafdeling. Wanneer hy nie vertaal nie, skryf hy televisietekste vir Suid-Afrikaanse sepies en dramas soos Villa Rosa, Swartwater en Binnelanders.
Die Tandeterroris deur David Walliams, vertaal deur Kobus Geldenhuys. Met illustrasies deur Tony Ross.
Tags: Afrikaans, Children, David Walliams, Die Tandeterroris, Gangsta Granny, Mr Stink, Protea, Protea Boekhuis, Quintin Blacke, South Africa, The Boy in the Dress, Tony Ross
« Fantasie-liefhebbers kan nou Die hobbit in Afrikaans lees
Iron in the soul evaluates how the leaders of the official parliamentary opposition contributed to the shaping of South Africa’s history »